
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-138/01.06.2022 г.

Вх. № ОС-337/01.06.2022 г.

ДО 

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Предоставяне на недвижим имот – частна общинска собственост, за безвъзмездно управление, на Регионална дирекция по горите - Смолян
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С договор № 106/06.07.2017 г. на Регионална дирекция по горите - Смолян (РДГ – Смолян), представлявано от Директора Венцислав Фурлански, е предоставен, за безвъзмездно управление, офис № 5 с площ от 18 кв. м., разположен на I-ви етаж – източното крило от четириетажна масивна сграда “Ученически пансион”, на ул. ”Славей” №1, гр. Златоград (самостоятелен обект с идентификатор 31111.35.744.1.1 по КККР на гр. Златоград), с предназначение за нуждите на РДГ – Смолян. 

Срокът на договора за безвъзмездно управление № 106/06.07.2017 г. изтича на 05.07.2022 г. 

В Общинска администрация Златоград постъпи искане с вх. № 66-00-821/13.05.2022 г. от Директора на РДГ – Смолян, относно предоставяне, за безвъзмездно управление, на същия офис, за нуждите на РДГ – Смолян.

За самостоятелен обект с идентификатор 31111.35.744.1.1 по КККР на гр. Златоград с площ 364 кв. м. (триста шестдесет и четири квадратни метра),  разположен в източната част от І етаж на четириетажна сграда с идентификатор 31111.35.744.1 със ЗП 517 кв. м. (петстотин и седемнадесет квадратни метра) – общежитие, построена в поземлен имот с идентификатор 31111.35.744 по КК на гр. Златоград е съставен Акт № 1292/16.05.2016 г. за частна общинска собственост.
Регионалната дирекция по горите - Смолян е юридическо лице на бюджетна издръжка, структура на Изпълнителната агенция по горите (ИАГ), със седалище на населено място – административен център на областта – гр. Смолян. Подчинена непосредствено на ИАГ. Осъществява е функциите на Изпълнителната агенция по горите на територията на област Смолян. 
Съгласно чл. 12, ал. 3 от Закона за общинската собственост, имотите и вещите – общинска собственост, които не са необходими за нуждите на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури, като редът за предоставяне за безвъзмездно управление на имоти и вещи общинска собственост, е определен в наредбата по чл. 8, ал. 2 от Закона за общинската собственост.

Съгласно чл. 78 от Закона за държавния бюджет на Република България за 2022 г., бюджетните организации, настанени в сгради – собственост на държавата или на общините, не заплащат наеми.

Предоставяне за безвъзмездно управление на офис № 5 с площ от 18 кв. м., разположен на I-ви етаж – източно крило от четириетажна масивна сграда “Ученически пансион”, на ул. ”Славей” №1, гр. Златоград (самостоятелен обект с идентификатор 31111.35.744.1.1 по КККР на гр. Златоград) е включено в Годишната програма за управление и разпореждане с имотите - общинска собственост през 2022 г., приета с Решение № З 463/18.04.2022 г. на Общински съвет Златоград, като имот,  договор за предоставяне за безвъзмездно управление на който изтича през 2022 г. и който Община Златоград има намерение да предостави за безвъзмездно управление.


С оглед спазване на разпоредбите за реда за предоставяне на имоти и вещи – общинска собственост за управление на юридически лица на бюджетна издръжка, както и на техни териториални структури, предлагам следния проект за  

Р Е Ш Е Н И Е 

На основание чл. 21, ал. 1, т. 8 от Закона за местно самоуправление и местна администрация и чл. 12, ал. 3 от Закона за общинската собственост, Общински съвет Златоград
Р Е Ш И:

1. Предоставя, за безвъзмездно управление, на Регионална дирекция по горите -  Смолян,  БУЛСТАТ 000615424, седалище и адрес на управление: гр. Смолян, ул. “Първи май” № 2, офис № 5 с площ от 18 кв. м., разположен на I-ви етаж – източното крило от четириетажна масивна сграда “Ученически пансион”, на ул. ”Славей” №1, гр. Златоград, по Акт за частна общинска собственост № 1292/16.05.2016 г., вписан в Служба по вписванията – Златоград към Агенцията по вписванията с вх. рег. № 291/19.05.2016 г., том I – 196, партида 6221.
Офисът се предоставя за нуждите на Регионална дирекция по горите - Смолян,  за срок от 10 години, считано от 06.07.2022 г.

2. Упълномощава Кмета на Община Златоград – Мирослав Митков Янчев да сключи договор за безвъзмездно предоставяне за управление на имота по т. 1 от настоящото решение, при следните  условия:

1) ПОЛЗВАТЕЛЯТ е длъжен да ползва и стопанисва имота с грижата на добър стопанин, да пази и поддържа общите части, водопроводни, електрически, топлинни, телефонни и други инсталации, които служат за ползване на имота или минават през него.

2) Всички основни и текущи ремонти, произтичащи от ползването на имота са за сметка на ПОЛЗВАТЕЛЯ, съгласно чл. 17 от Закона за общинската собственост.

3) Всички консумативни разходи, свързани с обикновеното ползване на имота, като  електроенергия, телефон, вода са за сметка на ПОЛЗВАТЕЛЯ.
4) ПОЛЗВАТЕЛЯТ да заплаща такса „Битови отпадъци“ и застрахователната премия, пропорционално на ползваната площ.
Приложение: копия на следните документи: акт за частна общинска собственост № 1292/16.05.2016 г.;  искане с вх. № 66-00-821/13.05.2022 г. от Директора на РДГ – Смолян; схема за самостоятелен обект 31111.35.744.1.1 в сграда № 15-508412-12.05.2022 г.
МИРОСЛАВ ЯНЧЕВ
Кмет на Община Златоград

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

